turjo4nis/wikipedia-bn-dump-20250701 huggingface dataset:
বাংলাদেশী নাগরিকদের জন্য ভিসার প্রয়োজনীয়তা

বাংলাদেশী নাগরিকদের জন্য ভিসার প্রয়োজনীয়তা হলো অন্যান্য রাষ্ট্রের কর্তৃপক্ষ দ্বারা বাংলাদেশের নাগরিকদের উপর আরোপিত প্রশাসনিক এন্ট্রি বিধিনিষেধ।

১লা জানুয়ারি ২০১৭ মোতাবেক, ভিসা নিষেধাজ্ঞা সূচক অনুযায়ী, একজন বাংলাদেশী পাসপোর্টধারী ৩৮টি দেশে এবং অঞ্চলে ভিসা মুক্তভাবে বা আগমনের পর ভিসা নিয়ে পরিদর্শন করতে পারেন, যা স্বাধীন ভ্রমণে যাত্রাকালের ক্ষেত্রে বাংলাদেশী পাসপোর্টকে (ইরানীয় এবং শ্রীলঙ্কান পাসপোর্টের সাথে) ৯৫তম ক্রমতালিকায় স্থান দিয়েছে।

ভিসার প্রয়োজনীয়তা মানচিত্র

ভিসার প্রয়োজনীয়তা

আরো দেখুন 
 বাংলাদেশ পাসপোর্ট
 বাংলাদেশের ভিসা নীতিমালা

তথ্যসূত্র 

বাংলাদেশের বৈদেশিক সম্পর্ক
জাতীয়তা অনুযায়ী ভিসার প্রয়োজনীয়তা
হেমন্ত সরকার

হেমন্ত সরকার (জন্ম: ১৯১৪, মৃত্যু: ২৮ ডিসেম্বর ১৯৯৮) বাংলার বাম রাজনীতির এক উজ্জ্বল নক্ষত্র। গরিবের প্রতি ধনীর অত্যাচার, শ্রমিক, কৃষক ও শ্রমজীবী মানুষদের প্রতি তৎকালীন মহাজনদের নিপীড়ন সহ্য করতে পারেননি বলে নাম তার হেমন্ত হয়েও তিনি শান্ত না হয়ে হয়েছিলেন দুরন্ত দুর্নিবার।

প্রাথমিক জীবন ও শিক্ষা
১৯১৪ সালে নড়াইল জেলার সদর উপজেলার বড়েন্দা গ্রামস্থ এক কৃষক পরিবারে জন্মগ্রহণ করেন বিপ্লবী হেমন্ত সরকার । তার পিতা নেপাল সরকার এবং মাতা  তৃণলতা সরকার। হেমন্ত সরকাররা ছিলেন ৫ ভাই ও ২ বোন । হেমন্তের সবচেয়ে ছোটদি  মানসী সরকার ছিলেন তৎকালীন ভারতের কমিউনিস্ট পার্টির মহিলা সমিতির একজন সদস্য। এই মানসীর হাত ধরেই হেমন্ত সরকার কমিউনিস্ট রাজনীতিতে প্রবেশ করেন। ছোটবেলা থেকে রাজনীতির প্রতি প্রবল আগ্রহের কারণে পড়াশুনা খুব একটা হয়নি। গ্রামের স্কুলেই তার প্রাথমিক শিক্ষা শুরু হয় এবং অল্পকিছুদিনের মধ্যেই পড়াশুনার পাঠ চুকিয়ে রাজনীতিতে নেমে পড়েন।

রাজনৈতিক জীবন
ভারতীয় উপমহাদেশের বাম আন্দোলনের এই নেতা মানুষের মুক্তির জন্য সংগ্রাম করেছেন সারাজীবন। এই মানুষটির কারণেই তৎকালীন রাজা, মহাজন, সরকার তথা ব্রিটিশ বা পাকিস্তান সরকার সবাই থাকতে ভয়ে ভয়ে । কি জানি কখন হেমন্ত চলে আসে। আর একারপণে জীবনে বহুবার তাকে জেল খাটতে হয়েছে। পালিয়ে বেড়াতে হয়েছে বছরের পর বছর। কিন্তু জেলের ভয়ে তিনি তার নীতি থেকে পিছপা হননি।

কমিউনিস্ট ও পরবর্তী জীবন 
এই প্রতিবাদী হেমন্ত ১৯৪০ সালে যোগ দেন ভারতের কমিউনিস্ট পার্টিতে। এবং তার অবদানে মুগ্ধ হয়ে বড়নেতারা তাকে ১৯৪২ সালে সদস্য পদ দেন। এ সময়ে তিনি যশোর জেলার বিভিন্ন অঞ্চলে তেভাগা আন্দোলন ছড়িয়ে দেন। তারপর তেভাগা জঙ্গিরুপ ধারণ করলে তাকে ১৯৪৮ সালে কারাবরণ করতে হয় এবং ১৯৫৭ সালে মুক্তি পান। তারপর আবারো দেশে সামরিক আইন জারি হলে তিনি পালিয়ে যান। এসময় তিনি যশোরে কমিউনিস্ট পার্টি তৈরি করেন। ১৯৭০ সালের সশস্ত্র আন্দোলন এবং ১৯৭১ সালে মুক্তিযুদ্ধে তিনি গুরুত্বপূর্ণ ভূমিকা পালন করেন। ১৯৭২ সালে তিনি কমিউনিস্ট পার্টির কেন্দ্রীয় সদস্য হন। ১৯৮৪ সালে আবার তিনি গ্রেফতার হন এবং তাকে রাজশাহী কারাগারে রাখা হয়। তিনি মার্ক্সবাদী মন্ত্রে বিশ্বাসী ছিলেন। তিনি কিছু গ্রন্থও ও প্রবন্ধ লিখেছেন।

ব্যক্তিগত জীবন
সারাজীবন নিপীড়ত মানুষের কথা ভাবতে ভাবতে, তাদের সেবা করতে করতে আর নিজের কথা ভাবার সময় পাননি তিনি। জীবনে অবিবাহিত থেকে মানুষের সেবায় জীবন বিলিয়ে দিয়েছেন। তিনি আজীবন গণমানুষের মুক্তির জন্য লড়াই করেছেন।

পরলোকগমন
১৯৯৮ সালের ২৮ ডিসেম্বর মৃত্যুবরণ করেন এই বিপ্লবী নেতা। এর আগে তিনি নবম কংগ্রেসের কেন্দ্রীয় পর্যায়ে সংগঠনে ও কমিউনিস্ট পার্টির সদস্য ছিলেন।

তথ্যসূত্র 

১৯১৪-এ জন্ম
১৯৯৮-এ মৃত্যু
বাংলাদেশী মার্ক্সবাদী
২০শ শতাব্দীর বাংলাদেশী রাজনীতিবিদ
বাংলাদেশী বিপ্লবী
কলিকাতা লিটল ম্যাগাজিন লাইব্রেরি ও গবেষণা কেন্দ্র

কলিকাতা লিটল ম্যাগাজিন লাইব্রেরি ও গবেষণা কেন্দ্র ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি বেসরকারী গ্রন্থাগার। মূলতঃ পত্র-পত্রিকা সংরক্ষণ ও পঠন-পাঠনের উদ্দেশ্যে সন্দীপ দত্ত ১৯৭৮ খ্রিস্টাব্দের ২৩শে জুন ব্যক্তিগত উদ্যোগে সামান্য কয়েকটি পত্র-পত্রিকা নিয়ে এই গ্রন্থাগার চালু করেন, যা বর্তমানে ভারতের অন্যতম সমৃদ্ধ পত্রিকার সংগ্রহালয় হিসেবে গণ্য হয়ে থাকে।

প্রতিষ্ঠা 
১৯৭২ খ্রিস্টাব্দে কলকাতার স্কটিশ চার্চ কলেজের একুশ বছর বয়সী বাংলা বিভাগের ছাত্র সন্দীপ দত্ত ভারতের জাতীয় গ্রন্থাগারে পত্র-পত্রিকা সন্ধান করতে গিয়ে সেগুলির প্রতি চূড়ান্ত অবহেলা ও সংরক্ষণের অভাব লক্ষ্য করেন। কলকাতার সবচেয়ে বড় গ্রন্থাগারে পত্র-পত্রিকার এই অবস্থা দেখে সন্দীপ দত্ত ব্যক্তিগত উদ্যোগে শুধুমাত্র পত্র পত্রিকার পঠন-পাঠন ও সংরক্ষণের উদ্দেশ্যে একটি গ্রন্থাগার প্রতিষ্ঠার সিদ্ধান্ত নেন। এই বছর ২৭ থেকে ৩০শে সেপ্টেম্বর, তিনি নিজের বাড়ীতে ৭৫০টি পত্র-পত্রিকা নিয়ে একটি প্রদর্শনী করেন। ১৯৭৬ খ্রিস্টাব্দে কলকাতা বইমেলায় সন্দীপ দত্ত তাঁর পত্র-পত্রিকার সংগ্রহ নিয়ে অংশগ্রহণ করেন। ১৯৭৮ খ্রিস্টাব্দের ২৩শে জুন মাসে কলকাতার ১৮/এম টেমার লেনে তাঁর পৈতৃক বাড়ির একতলায় তিনি বাংলা সাময়িকপত্র পাঠাগার ও গবেষণা কেন্দ্র নামক একটি গ্রন্থাগার স্থাপন করেন। ১৯৭৯ খ্রিস্টাব্দের ৮ই মে গ্রন্থাগারটির সদস্যপদ জনগণের জন্য উন্মুক্ত করা হয়। ১৯৯৬ খ্রিস্টাব্দে এই প্রতিষ্ঠানকে নথীভুক্ত করা হয় এবং নতুন নামকরণ করা হয় কলিকাতা লিটল ম্যাগাজিন লাইব্রেরি ও গবেষণা কেন্দ্র। ২০১৭ সালে এই লাইব্রেরি ও গবেষণা কেন্দ্রটি চার দশক পূর্ণ করে।

সংগ্রহ 

সন্দীপ দত্ত দেড় হাজার সাময়িকী পত্র-পত্রিকা নিয়ে তাঁর গ্রন্থাগার শুরু করেন। বর্তমানে এই গ্রন্থাগারে বাংলা, ইংরেজি ও হিন্দি ভাষায় ছয় হাজার সাময়িকী পত্র-পত্রিকা ও দুই হাজার কাব্যগ্রন্থ রয়েছে। এই পাঠাগারে সবুজপত্র, কল্লোল, লাঙ্গল, সংহতি, প্রগতি, ময়ুখ, কালিকলম, পরিচয়, বঙ্গলক্ষ্মী, নবযুগ, ধুমকেতু, নাচঘর, পূর্বাশা, কবিতা, চতুরঙ্গ, অরণি, সমসাময়িক, গল্পভারতী ইত্যাদি দুর্লভ ও বিখ্যাত পত্রপত্রিকা রয়েছে। হাংরি আন্দোলনের বুলেটিন, ম্যানিফেস্টো, পত্রিকা ইত্যাদি কেবল এই গবেরষণাগারে সংরক্ষণ করা হয়েছে।

স্বীকৃতি 
২০২৩-এ দক্ষিণ কলকাতার সন্তোষপুরের সার্ভে পার্কের পুজোর বিষয় ছিল সন্দীপ দত্ত এবং তার কলিকাতা লিটল ম্যাগাজিন লাইব্রেরি ও গবেষণা কেন্দ্র। তিরিশ হাজার পত্রিকা দিয়ে সাজানো হয়েছিল এই পূজার মণ্ডপ।

তথ্যসূত্র 

কলকাতার গ্রন্থাগার
১৯৭৮-এ পশ্চিমবঙ্গে প্রতিষ্ঠিত
কলকাতার সংস্কৃতি
থিলান থুশারা

মাগিনা থিলান থুসারা মিরান্ডো (; জন্ম: ১ মার্চ, ১৯৮১) বালাপিতিয়ায় জন্মগ্রহণকারী সাবেক শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন থিলান থুসারা। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলেছেন। পাশাপাশি বামহাতে ব্যাটিংয়ে পারদর্শী তিনি। ঘরোয়া ক্রিকেটে সিংহলীজ স্পোর্টস ক্লাবের প্রতিনিধিত্ব করেছেন।

খেলোয়াড়ী জীবন 
১৯৯৮-৯৯ মৌসুমে থুসারা’র প্রথম-শ্রেণীর ক্রিকেটে অভিষেক ঘটে। শ্রীলঙ্কার প্রিমিয়ার ফাস্ট-বোলিং একাডেমিতে প্রশিক্ষণ শেষে তিনি দল নির্বাচকমণ্ডলীর নজর কাড়েন। এরফলে দক্ষিণ আফ্রিকা সফরে টেস্ট দলের সদস্য মনোনীত হন। ঐ সিরিজের কোন খেলায় মূল একাদশে তাকে অন্তর্ভুক্ত করা না হলেও ২৭ জুন, ২০০৩ তারিখে ওয়েস্ট ইন্ডিজের বিপক্ষে তার টেস্ট অভিষেক হয়। কিন্তু সিরিজটিতে তিনি তেমন রান কিংবা উইকেট সংগ্রহে ব্যর্থ হন।

এরপর ২০০৬-০৭ মৌসুমে ঘরোয়া প্রথম-শ্রেণীর ক্রিকেটে দূর্দান্ত ক্রীড়ানৈপুণ্য প্রদর্শন করলে ২০০৮ সালে ওয়েস্ট ইন্ডিজ সফরে যান। ১৫ এপ্রিল, ২০০৮ তারিখে প্রথম খেলায় ৫ উইকেট ও পরের খেলায় তিন উইকেট শিকার করেন তিনি। একই সফরে তার ওডিআই অভিষেক ঘটে। ১৫ এপ্রিল, ২০০৮ তারিখে সেন্ট লুসিয়ার বিউসেজাউর স্টেডিয়ামে অনুষ্ঠিত অভিষেক ওডিআইয়ে তিনি তার প্রথম বলেই রুনাকো মর্টনকে কুমার সাঙ্গাকারা’র হাতে কট আউট করে উইকেট লাভ করেন। তৃতীয় ওডিআইয়ে চমকপ্রদ বোলিং পরিসংখ্যান গড়েন ৫.২-১-১২-১। কিন্তু বৃষ্টির কারণে খেলাটি পরিত্যক্ত ঘোষিত হয়। চামিন্দা ভাসের কিছুকাল অবসরের ফাঁকে তিনি শ্রীলঙ্কা ক্রিকেট দলে প্রধান বোলারের মর্যাদা পান।

৬ ফেব্রুয়ারি, ২০০৯ তারিখে ইন্ডিয়ান প্রিমিয়ার লিগে চেন্নাই সুপার কিংসের সাথে চুক্তিবদ্ধ হন। চেন্নাই কর্তৃপক্ষ তাকে $১৪০০০০ মার্কিন ডলারের বিনিময়ে চুক্তি করে।

তথ্যসূত্র

আরও দেখুন 
 জিহান মুবারক
 শ্রীলঙ্কা জাতীয় ক্রিকেট দল
 আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

বহিঃসংযোগ 
Cricinfo – Players and Officials – Thilan Thushara, http://content-www.cricinfo.com/srilanka/content/player/49677.html 

শ্রীলঙ্কান ক্রিকেটার
১৯৮১-এ জন্ম
জীবিত ব্যক্তি
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
সিংহ স্পোর্টস ক্লাবের ক্রিকেটার
সিংহলিজ স্পোর্টস ক্লাবের ক্রিকেটার
নন্দেস্ক্রিপ্টস ক্রিকেট ক্লাবের ক্রিকেটার
কোল্টস ক্রিকেট ক্লাবের ক্রিকেটার
চেন্নাই সুপার কিংসের ক্রিকেটার
ওয়েয়াম্বার ক্রিকেটার
বাসনাহিরার ক্রিকেটার
বাসনাহিরা ক্রিকেট ডান্ডির ক্রিকেটার
কন্দুরাতার ক্রিকেটার
হাম্বানতোতা ট্রুপার্সের ক্রিকেটার
ধীরাজ ভট্টাচার্য

ধীরাজ ভট্টাচার্য (জন্ম:৫ নভেম্বর, ১৯০৫, মৃত্যু: ১৯৫৯) উপমহাদেশীয় চলচ্চিত্রের এক নক্ষত্রের নাম। পঞ্চাশের দশকের সিনেমায় অভিনয় করে তিনি লক্ষ মানুষের হৃদয় জয় করে নিয়েছিলেন।

প্রাথমিক জীবন ও শিক্ষা
১৯০৫ সালে এক শিশু জন্মগ্রহণ করেন যশোর জেলাস্থ কেশবপুর উপজেলার পাঁজিয়া গ্রামে । নাম তার রাখা হয় ধীরাজ। তার পিতা ছিলেন ললিতমোহন ভট্টাচার্য, পেশায় একজন শিক্ষক।

ধীরাজ বাবুর শিক্ষাজীবনের শুরু হয় নিজ গ্রাম পাঁজিয়ার স্কুলে। পরবর্তীতে তিনি ভর্তি হন কলকাতার মিত্র ইনস্টিটিশনে এবং তিনি ১৯২৩ সালে পাশ করেন ম্যট্রিকুলেশন। এরপর তিনি ভর্তি হন আশুতোষ কলেজে। এই কলেজে পড়ার সময় সিনেমার প্রতি প্রবল আগ্রহ জন্মে তার। ফলে কলেজ পাশ করা সম্ভব হয়ে ওঠেনি।

কর্মজীবন
কর্মজীবনের শুরুটা হয় একটি নির্বাক চলচ্চিত্রে অভিনয়ের মাধ্যমে। চলচ্চিত্রটি ১৯২৪ সালে নির্মিত হয়। যার চিত্র পরিচালক ছিলেন জ্যোতিষ বন্দ্যোপাধ্যায়। কিন্তু এই চলচ্চিত্রে অংশগ্রহণ তার পরিবার মেনে নেয়নি। ফলে চলচ্চিত্র তাকে ছাড়তে হয়। এবং বাবার কথায় ভর্তি হন পুলিশের কলকাতা জোনের ইন্টেলিজেন্স ব্রাঞ্চে। তারপর তার বদলি হয় বার্মায়। কিন্তু কিছু অসুবিধার কারণে তাকে চাকরি ছাড়তে হয়। ১৯২৩-১৯২৪ সালের দিকে পুলিশ কর্মকর্তা হিসেবে কক্সবাজারের টেকনাফে কর্মরত ছিলেন তিনি।

আবার কলকাতায় ফিরে তিনি সিনেমায় অংশগ্রহণের চেষ্টা করেন। সেই সময় ১৯৩০ সালে তার পরিচয় হয় চিত্র পরিচালক মধুবাবুর সঙ্গে। মধুবাবু তখন সিনেমার জন্য নতুন নায়ক খুঁজছিলেন। তখই ধীরাজকে দেখে ভাল লেগে যায় মধু বাবুর। এরপর থেকে আর ধীরাজকে পিছনে তাকাতে হয়নি।।

অভিনীত কিছু চলচ্চিত্র
ধীরাজ অভিনীত কিছু নির্বাক চলচ্চিত্র হলোঃ-

 সতীলক্ষ্মী,
 গিরিবালা,
 কাল পরিণয়,
 মৃণালিনী এবং 
 নৌকাডুবি। 
</div>
এই সবাক যুগে এসে ধীরাজের প্রথম ছবি হলো কৃষ্ণকান্তের উইল। আরো কিছু সবাক চলচ্চিত্রঃ- 

 যমুনা পুলিন, 
 দক্ষযজ্ঞ,
 বসন্তসেনা,
 নরনারায়ণ,
 কৃষ্ণসুদামা। 
</div>
এছাড়া আরো কিছু চলচ্চিত্রে অভিনয় করে ধীরাজ কাঁপিয়ে দিয়েছিলেন । যেমনঃ- 

 মরণের পরে,
 হানাবাড়ী
 রাত একটা
 ডাকিনলার চর,
 ধূমকেতু। 
</div>

সাহিত্য 
সাহিত্যে ধীরাজের আগ্রহ ছিল। চলচ্চিত্রের পাশাপাশি লিখেছেন দুটি আত্মজীবনীমূলক গ্রন্থ। গ্রন্থদুটি হচ্ছে একটি যখন নায়ক ছিলাম এবং যখন পুলিশ ছিলাম । এছাড়া তার আরো কিছু গ্রন্থ রয়েছে। যেমনঃ মন নিয়ে খেলা, সাজানো বাগান, মহুয়া মিলন ইত্যাদি।

পরলোকগমন
এই জনপ্রিয় অভিনেতা ১৯৫৯ সালে মৃত্যুবরণ করেন। জীবনে তিনি অনেক পুরস্কারে ভূষিত হয়েছেন।

তথ্যসূত্র

১৯০৫-এ জন্ম
১৯৫৯-এ মৃত্যু
বাঙালি অভিনেতা
ভারতীয় অভিনেতা
যশোর জেলার ব্যক্তি
কলকাতার অভিনেতা
পশ্চিমবঙ্গের অভিনেতা
২০শ শতাব্দীর ভারতীয় অভিনেতা
ভারতীয় চলচ্চিত্র অভিনেতা
বাঙালি লেখক
ভুটানের নাগরিকদের জন্য ভিসার প্রয়োজনীয়তা

ভুটানের নাগরিকদের জন্য ভিসার প্রয়োজনীয়তা হলো অন্যান্য রাষ্ট্রের কর্তৃপক্ষ দ্বারা ভুটানের নাগরিকদের উপর আরোপিত প্রশাসনিক এন্ট্রি বিধিনিষেধ। ২০১৪ সালে, একজন ভুটানের পাসপোর্টধারী ৫১টি দেশে ভিসা মুক্তভাবে বা আগমনের পর ভিসা নিয়ে পরিদর্শন করতে পারতেন যা ভুটানের পাসপোর্টকে বিশ্ব র‌্যাংকিঙ্ক-এ ৭৭তম স্থানে উন্নীত করে। ১ জানুয়ারি ২০১৭ মোতাবেক, একজন ভুটানের পাসপোর্টধারী ৫১টি দেশে এবং অঞ্চলে ভিসা মুক্তভাবে বা আগমনের পর ভিসা নিয়ে পরিদর্শন করতে পারেন, যা স্বাধীন ভ্রমণে যাত্রাকালের ক্ষেত্রে ভুটানের পাসপোর্টকে ৮৫তম ক্রমতালিকায় নিয়ে আসে।

ভিসার প্রয়োজনীয়তা মানচিত্র

ভিসার প্রয়োজনীয়তা

তথ্যসূত্র

আরও দেখুন 
 ভুটানের পাসপোর্ট
 ভুটানের বৈদেশিক সম্পর্ক
 ভুটানের ভিসা নীতিমালা

ভুটানের বৈদেশিক সম্পর্ক
জাতীয়তা অনুযায়ী ভিসার প্রয়োজনীয়তা
এয়ার ভাইস মার্শাল

এয়ার ভাইস মার্শাল (AVM) বিমানবাহিনীর কর্মকর্তাদের ক্ষেত্রে ব্যবহৃত্ একটি দুই-তারকা পদবী; যা মূলত: ব্রিটিশ বিমানবাহিনীতে প্রচলিত রয়েছে। উপনিবেশিক যুগের ধারাবাহিকতায় ব্রিটেনের সাবেক উপনিবেশ কিন্তু বর্তমানে স্বাধীন রাষ্ট্রগুলোতেও এই পদবী প্রদান করা হয়।

পদস্থতা 
এটি একটি দুই-তারকা বিশিষ্ট পদবী। এই পদবীটি এয়ার কমোডর পদবীর ঠিক উপরের পদবী এবং এয়ার মার্শাল পদবীর ঠিক নিম্নের পদবী হিসাবে প্রচলিত।

চিত্রশালা

আরো দেখুন 
 বাংলাদেশ বিমানবাহিনী
 ভারতীয় বিমানবাহিনী

তথ্যসূত্র

বহিঃসংযোগ 
 বাংলাদেশ বিমানবাহিনী- তথ্য বাতায়ন।

বিমানবাহিনী
বাংলাদেশের সামরিক পদমর্যাদা
জর্ডান স্পাইয়েথ

জর্ডান আলেকজান্ডার স্পাইয়েথ (, (; ; জন্ম: জুলাই ২৭, ১৯৯৩) একজন মার্কিন পেশাদারি গলফার। বর্তমানে তিনি বিশ্ব র‌্যাঙ্কিং এ দ্বিতীয় স্থানে আছেন।

পেশাগত জয়

পিজিএ ট্যুর জয়

PGA Tour playoff record (2–2)

তথ্যসূত্র

জীবিত ব্যক্তি
১৯৯৩-এ জন্ম
জার্মান বংশোদ্ভূত মার্কিন ব্যক্তি
লরিয়াস বিশ্ব ক্রীড়া পুরস্কার বিজয়ী
মার্কিন পুরুষ গলফ খেলোয়াড়
২১শ শতাব্দীর মার্কিন পুরুষ ক্রীড়াবিদ
মাধ্যমিক ও উচ্চশিক্ষা অধিদপ্তর

মাধ্যমিক ও উচ্চশিক্ষা অধিদপ্তর (সংক্ষেপে: মাউশি) বাংলাদেশের শিক্ষা মন্ত্রণালয়ের অধীনে মাধ্যমিক ও উচ্চ মাধ্যমিক পর্যায়ের শিক্ষা ব্যবস্থা পরিচালনার জন্যে গঠিত প্রতিষ্ঠান। শিক্ষা মন্ত্রণালয়ের তত্ত্বাবধান ও নির্দেশনা অনুসারে মাধ্যমিক ও উচ্চশিক্ষা অধিদপ্তর মাধ্যমিক ও উচ্চতর শিক্ষা ব্যবস্থা পরিচালনা করে। এই অধিদপ্তর মাধ্যমিক, উচ্চ মাধ্যমিক ও ত্রৈমাসিক স্তরের প্রতিষ্ঠান মিলিয়ে প্রায় ২২৫৬৯টি শিক্ষা-প্রতিষ্ঠান নিয়ন্ত্রণ করে যাতে প্রায় ৪,১২,৫২৬ জন শিক্ষক এবং ১,৩৮,৪০,১৬৪ জন শিক্ষার্থী রয়েছে। বাংলাদেশের সব জেলায় জেলা শিক্ষা অফিসে এর কর্মকর্তা ও কর্মচারী রয়েছে।

আরও দেখুন
 বাংলাদেশের শিক্ষাব্যবস্থা

তথ্যসূত্র

বহিঃসংযোগ 
 
 সরকারি-শিক্ষা-প্রতিষ্ঠান
 জাতীয় শিক্ষাক্রম ও পাঠ্যপুস্তক বোর্ড
 বাংলাদেশ ব্যুরো অব এডুকেশনাল ইনফরমেশন এন্ড স্ট্যাটিস্টিকস্
 শিক্ষা মন্ত্রণালয় 

বাংলাদেশে শিক্ষা
বাংলাদেশ ভিত্তিক শিক্ষাপ্রতিষ্ঠান‎
বাংলাদেশ সরকারের অধিদপ্তর
বাংলাদেশের সরকারি প্রতিষ্ঠান
১৯৮১-এ বাংলাদেশে প্রতিষ্ঠিত
ঢাকা ভিত্তিক সংগঠন
বাংলাদেশের সরকারি সংস্থা
অংশীদারি কারবার

অংশীদারি ব্যবসায় হলো চুক্তির দ্বারা দুই বা ততোধিক ব্যক্তির মধ্যে বৈধ উপায়ে অর্থ উপার্জনের নিমিত্তে যে ব্যবসায় গড়ে উঠে। ১৯৩২ সালের অংশীদারি আইন অনুসারে, সাধারণ অংশীদারি ব্যবসায়ের ক্ষেত্রে সদস্য সংখ্যা সর্বনিম্ন ২জন ও সর্বোচ্চ ২০জন হবে এবং ব্যাংকিং অংশীদারি ব্যবসায়ের ক্ষেত্রে ২জন থেকে সর্বোচ্চ ১০জন হবে। চুক্তিই অংশীদারি ব্যবসায়ের মূল ভিত্তি। চুক্তি ছাড়া কোনো অংশীদারি ব্যবসায় হতে পারে না। তবে এই অংশীদারি হতে পারে

চুক্তির প্রকারভেদ 
 লিখিত চুক্তি
 মৌখিক চুক্তি
 লিখিত ও মৌখিক চুক্তি

উদ্ভব 
একমালিকানা ব্যবসায়ের সমস্যাদি দূর করার নিমিত্তে এ ব্যবসায় গড়ে ওঠে। একমালিকানা ব্যবসায়ে মূলধন স্বল্পতা ও অসীম দায়ের অসুবিধা আছে।

সুবিধাসমুহঃ 
 অধিক পুঁজির সংস্থান
 সহজ গঠন
 দলবদ্ধ প্রচেষ্টা
 সম্মিলিত সিদ্ধান্ত
 দক্ষ পরিচালনা
 বৃহদায়তন ব্যবসায়ের সুবিধা ভোগ
 গবেষণা কাজে অর্থ ব্যয়
 প্রতিটি অংশীদারের প্রতিভার সর্বোত্তম ব্যবহার

অসুবিধাসমুহ 
 গোপনীয়তা বজায় থাকে না
 দ্রুত সিদ্ধান্ত গ্রহণে সমস্যা
 স্থায়ীত্বের সমস্যা

তথ্যসূত্র

বহিঃসংযোগ 
ব্যবসায়
ব্যবসায়

ব্যবসা
ব্যবসায় শিক্ষা
ব্যবসা আইন
ব্যবসায় সত্তার ধরন
কেজথেলি

কেজথেলি (; ) বালাটন হ্রদের পশ্চিম তীরবর্তী হাঙ্গেরির একটি শহর। ২০,৮৯৫ জন বাসিন্দার এই শহরটি হ্রদের তীরবর্তী বৃহত্তম শহর এবং সাংস্কৃতিক, শিক্ষাগত এবং অর্থনৈতিক দিক থেকে এই অঞ্চলের মধ্যে গুরুত্বপূর্ণ স্থানে আসীন। এই শহরের অনুকূল অবস্থান এবং সড়কপথ ও রেলপথ উভয়ের মাধ্যমেই প্রবেশযোগ্যতা, কেজথেলি ও এর পার্শ্ববর্তী অঞ্চলসমূহকে সময় কাটানোর এক আদর্শ স্থানে পরিণত করেছে।

রোমান সময়ে (রোমানদের প্যানোনিয়ান ভাষার কেজথেলি সংস্কৃতি) এই শহরের প্রতিষ্ঠা ঘটলেও এই প্রথম ঐতিহাসিক প্রমাণ পাওয়া যায় ১২৪৭ সাল থেকে, যা ছিল ঐ সময়ের একটি নথি। ১৪২১ সাল থেকে কেজথেলি একটি মার্কেট টাউনে পরিণত হয়।

প্যানোনিয়া বিশ্ববিদ্যাল্যের কৃষি অনুষদটি কেজথেলিতে অবস্থিত। হাঙ্গেরিয় সাহিত্যিক ও গ্রন্থাগারিক, জর্জ ফেজের, ১৭৬৬ সালে কেজথেলিতে জন্মগ্রহণ করেছিলেন।

অবস্থান 
কেজথেলি শহরটি কেন্দ্রীয় ইউরোপের বৃহত্তম হ্রদ বালাটন হ্রদের উত্তরপশ্চিম প্রান্তে অবস্থিত। জঙ্গল পুরো শহরটিকে ঘিরে রেখেছে। এছাড়াও এর উত্তরে ঢালু পাহাড়, দক্ষিণপূর্বে সমতলভূমি এবং হ্রদ অবস্থিত। শহরের দক্ষিতে কিস-বালাটন (ক্ষুদে বালাটন) নামক একটি জলাভূমি অবস্থিত। জলাভূমিটি জালা নদীর অংশ, যা বালাটন হ্রদের পানির বিশুদ্ধতা বজায় রাখে। জলাভূমিটি ডাহুক পাখির বাসস্থান হিসেবে খ্যাত এবং আন্তর্জাতিক স্বীকৃতি লাভ করেছে। অঞ্চলটিকে প্রাকৃতিকভাবে সংরক্ষণ করার আহ্বান করা হয়েছে।

এই শহরের কাছেই স্পা ও স্বাস্থ্যসেবার জন্য বিখ্যাত হেভিজ শহর অবস্থিত। এছাড়াও কেজথেলির কাছেই উত্তরাঞ্চলীয় বালাটন ওয়াইন প্রস্তুতকারক অঞ্চল অবস্থিত, যা স্থানীয়ভাবে চাষকৃত প্রজাতি দিয়ে তৈরি উৎকৃষ্টমানের হোয়াইট-ওয়াইন প্রস্তুত করার জন্য বিখ্যাত।

সড়কপথে হাঙ্গেরির রাজধানী বুদাপেস্ট থেকে এবং অস্ট্রিয়ার রাজধানী ভিয়েনা থেকেই সহজে কেজথেলি যাওয়া যায়। কেজথেলি এবং বুদাপেস্টের মধ্যকার বাস দিনে কয়েকবার করে ছাড়ে।

জলবায়ু

যমজ শহর — সিস্টার সিটি 

নিম্নোক্ত শহরগুলোকে কেজথেলি শহরের যমজ বলা হয়ঃ
  লেভোকা, স্লোভাকিয়া
  স্ট্যারু স্যাকয, পোল্যান্ড
  ট্যানকুট, পোল্যান্ড
  পিউইনিকজ্না, পোল্যান্ড
  জেডরেজাউ, পোল্যান্ড
  পিরান, স্লোভেনিয়া
  বোপার্ড,  জার্মানি
  হফ ভ্যান টুয়েন্টে, হল্যান্ড
  লিটোমাইসিল, চেক প্রজাতন্ত্র
  টুর্নভ, চেক প্রজাতন্ত্র
  অ্যালানিয়া, তুরস্ক

গ্যালারি

তথ্যসূত্র

বহিঃসংযোগ 
  
 কেজথেলি, ভেজপ্রেম বিশ্ববিদ্যালয়ে  
 বিমান হতে ধারণকৃত চিত্র
 ফ্লিকারে কেজথেলির চিত্র

জালা প্রদেশের জনবহুল এলাকা
পার্মা বিশ্ববিদ্যালয়

পার্মা বিশ্ববিদ্যালয়  (, UNIPR) বিশ্বের সবচেয়ে পুরাতন বিশ্ববিদ্যালয়গুলোর মধ্যে একটি যা বারো শতাব্দীতে প্রতিষ্ঠিত হয়। বিশ্ববিদ্যালয়টি ১৮টি বিভাগ নিয়ে গঠিত।  ২০১৩-এর নভেম্বরের হিসাব অনুযায়ী বিশ্ববিদ্যালয়টিতে প্রায় ৩২,০০০ ছাত্র-ছাত্রী অধ্যায়ন করছে।

ইতিহাস
ত্রয়োদশ-চতুর্দশ শতাব্দীতে পার্মাতে স্তুদিউম নামে একটি শিক্ষা প্রতিষ্ঠান ছিল, তবে ১৩৮৭ সালে মিলানের ডিউক জিয়ান গালেয়াজ্জো ভিসকন্তি সেটি বন্ধ করে দেন। পার্মা বিশ্ববিদ্যালয়টি ১৪১২ সালে নিক্কোলো তৃতীয় ডি'এস্তে চালু করেন এবং কোনও পাপাল বুল জারি করা না হলেও, এখানে ডিগ্রি প্রদান করা হত। ১৪২০ সালে ফিলিপ্পো মারিয়া ভিসকন্তি আবার এটি বন্ধ করে দেন।

উল্লেখযোগ্য ছাত্র, প্রাক্তন ছাত্র এবং অনুষদ

তথ্যসূত্র

ইতালির বিশ্ববিদ্যালয়
৯৬২-এ প্রতিষ্ঠিত
বড়শিনাক সামুদ্রিক সাপ

বড়শিনাক সামুদ্রিক সাপ বা হুগলী পটী বা বড়শিনাক দজ্যা সাপ (বৈজ্ঞানিক নাম: Enhydrina schistosa) হচ্ছে হাইড্রফিডি পরিবারভুক্ত এক প্রকার তীব্র বিষধর সাপ সামুদ্রিক সাপ। সাপের কামড়ে আক্রান্তদের ভেতরে ৫০ শতাংশের বেশি সামুদ্রিক সাপের কারণে এবং অধিকাংশই এই প্রজাতির কারণে ঘটে থাকে।

বর্ণনা
বড়শিনাক সামুদ্রিক সাপের দেহ তামাটে ধূসর রঙের এবং নীলাভ ধূসর বা কালচে ব্যান্ড থাকে। এদের দেহের সর্বোচ্চ দৈর্ঘ্য ১৪০ সেমি এবং লেজের দৈর্ঘ্য ১১০ সেমি।

স্বভাব 
বড়শিনাক সামুদ্রিক সাপ উন্মুক্ত জলাশয়ের অগভীর পানিতে, উপকূলীয় উপহ্রদ, প্যারাবন, মোহনায় এবং নদীর মুখে পাওয়া যায়।

বিস্তৃতি
বাংলাদেশ উদ্ভিদ ও প্রাণী জ্ঞানকোষে বড়শিনাক সামুদ্রিক সাপকে বাংলাদেশের বিলুপ্ত সাপ হিসেবে ধরা হয়েছে।  এ প্রজাতির সাপ পৃথিবীতে ব্যাপক বিস্তৃত। এরা পারস্য উপসাগর, মাদাগাস্কার, বঙ্গোপসাগর, দক্ষিণ-পূর্ব এশিয়া, ইন্দোনেশিয়া, পাপুয়া নিউগিনি এবং অস্ট্রেলিয়ার উত্তর অংশে পাওয়া যায়।

অবস্থা
আইইউসিএন এটিকে বাংলাদেশে এবং বিশ্বে বিপদমুক্ত বলে বিবেচনা করে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

তথ্যসূত্র

বহিঃসংযোগ 

 
 The Reptile House

হাইড্রফিডি
বাংলাদেশের সরীসৃপ
ভারতের সরীসৃপ
কম্বোডিয়ার সরীসৃপ
চীনের সরীসৃপ
ইন্দোনেশিয়ার সরীসৃপ
লাওসের সরীসৃপ
মালয়েশিয়ার সরীসৃপ
থাইল্যান্ডের সরীসৃপ
ভিয়েতনামের সরীসৃপ
১৮০৩-এ বর্ণিত সরীসৃপ
পাকিস্তানের সরীসৃপ
হর্টন স্মিথ

হর্টন স্মিথ ( (জন্ম: মে ২২. ১৯০৮ - অক্টোবর ১৫, ১৯৬৩) একজন মার্কিন পেশাদারি গলফার। মাস্টার্স টুর্নামেন্ট এর ১ম ও ৩য় পর্বের বিজয়ী হিসেবে তিনি সবচেয়ে পরিচিত।

স্মিথ দ্বিতীয় বিশ্বযুদ্ধের  সময় মার্কিন সেনাবাহিনীর বিমান বাহিনীতে অ্যাথলেটিক্স সমন্বয়কারী  বিশেষ পরিষেবা বিভাগে কাজ করেছিলেন এবং একজন অধিনায়ক থাকা অবস্থায় তাকে বরখাস্ত করা হয়েছিল।

পিজিএ ট্যুর জয় 
 ১৯২৮ (২) ওকলাহোমা শহর খোলার,  কাতালিনা আইসল্যান্ড ওপেন
 ১৯২৯ (৮) বার্কলে ওপেন চ্যাম্পিয়নশিপ, পেনসাকোলা ওপেন আমন্ত্রণমূলক, ফ্লোরিডা ওপেন, লা গরচে ওপেন, ফোর্ট ম্যাইইয়ার্স ওপেন, উত্তর ও দক্ষিণ ওপেন, ওরেগন ওপেন, পাসাদেনা ওপেন (ডিসেম্বর) <! - 1929 সালে দুটি ঘটনা ->
 ১৯৩০ (৪) সেন্ট্রাল ফ্লোরিডা ওপেন, নিষ্পাদপ প্রান্তর ওপেন, বার্কলে ওপেন, বে জেলা ওপেন

ফলাফল টাইমলাইন 

NYF = Tournament not yet founded
NT = No tournament
DNP = Did not play
WD = Withdrew
CUT = missed the half-way cut
R64, R32, R16, QF, SF = Round in which player lost in PGA Championship match play
"T" indicates a tie for a place
Green background for wins. Yellow background for top-10.

সংক্ষিপ্ত বিবরণ 

Most consecutive cuts made – 43 (1927 U.S. Open – 1946 Masters)
Longest streak of top-10s – 3 (twice)

তথ্যসূত্র

১৯০৮-এ জন্ম
১৯৬৩-এ মৃত্যু
মার্কিন পুরুষ গলফ খেলোয়াড়
শমশেরনগর বিমানবন্দর

বিএএফ স্টেশন শমশেরনগর বা বিএএফ স্টেশন মৌলভীবাজার  যা শমশেরনগর বিমানবন্দর নামেও পরিচিত বাংলাদেশের শমশেরনগরে অবস্থিত একটি বাংলাদেশ বিমানবাহিনীর বিমানবন্দর। এটি মৌলভীবাজার থেকে  দূরে অবস্থিত। ২০১৫ সালের জুলাই পর্যন্ত কোনো যাত্রীবাহী বিমান এখানে না চললেও বেসামরিক বিমান কার্যক্রমের অনুমতি আছে।

ইতিহাস 
দ্বিতীয় বিশ্বযুদ্ধের সময়, শমশেরনগর তৎকালীন ব্রিটিশ ভারত থেকে চীনে "ওভার দ্য কুঁজ" বিমানের একটি প্রধান কেন্দ্র ছিল। উড্ডয়ন বিপজ্জনক ছিল, যেমন ১৯৪৫ সালের ১১ ই মার্চ, যখন একটি সি -১০৯ কার্গো বিমানটি চীনের চেংডুর উদ্দেশ্যে শমশেরনগর ছেড়ে গেলেও শীঘ্রই তা অদৃশ্য হয়ে যায়। শমশেরনগরে মার্কিন যুক্তরাষ্ট্র দ্বারা মজুদ করা উপাদানগুলোর মধ্যে রাসায়নিক অস্ত্র অন্তর্ভুক্ত ছিল (তবে কখনও ব্যবহৃত হয়নি) রাসায়নিক অস্ত্র, বিশেষত ১৮ টি রেল ওয়াগন বোঝাই ১০০০ পাউন্ড বোমা সায়ানোজেন ক্লোরাইড দিয়ে ভরা। মার্কিন যুক্তরাষ্ট্রের ৬১তম এয়ার সার্ভিস গ্রুপ দ্বিতীয় বিশ্বযুদ্ধের শেষ মাসগুলোতে শমশেরনগরে অবস্থিত ছিল।

১৯৭০ সালের ৩১ ডিসেম্বর পাকিস্তান ইন্টারন্যাশনাল এয়ারলাইন্সের একটি ফকার এফ-২৭ ফ্রেন্ডশিপ ২০০ শমশেরনগরের দিকে যাওয়ার পথে রানওয়ে থেকে সামান্য দূরে অবতরণ করে, ডানদিকে উল্টে যায় এবং পুড়ে যায়। এতে ৩১ আরোহীর মধ্যে সাতজন মারা যান।

পূর্ব পাকিস্তান এয়ার অপারেশনস, ১৯৭১ অনুসারে, বাংলাদেশের স্বাধীনতা যুদ্ধের সময়, শমশেরনগর ছিল বাংলাদেশ বিমান বাহিনীর প্রথম যুদ্ধ গঠনের ঘাঁটি: একটি ডিসি-৩ ডাকোটা, একটি ডিএইচসি-৩ অটার এবং একটি আলুয়েট ৩ হেলিকপ্টার একত্রে কিলো ফোর্স নামে পরিচিত।

এয়ারলাইন্স এবং গন্তব্য 
বর্তমানে এই এয়ারলাইন্সের অধীনে কোনো বিমান চলাচল করে না।

আরও দেখুন 

 বাংলাদেশের বিমানবন্দরের তালিকা

তথ্যসূত্র

বহিঃসংযোগ 
 Airport record for Shamshernagar Airport  at Landings.com

বাংলাদেশের বিমানবন্দর
বাংলাদেশী বিমান বাহিনীর ঘাঁটি
উজ্জ্বল প্যারাবন সাপ

উজ্জ্বল প্যারাবন সাপ বা প্যারাবন সাপ বা মনোহারী জলঢোঁরা () বৈজ্ঞানিক নাম: Gerarda prevostiana) হচ্ছে এশিয়ার স্থানীয় এক প্রজাতির জলজ সাপ। এটি জেরারডা গণের একমাত্র প্রজাতি।

বর্ণনা 
উজ্জ্বল প্যারাবন সাপের দেহ নলাকার, ছোট, লেজ সুচালো; দেহের সর্বোচ্চ দৈর্ঘ্য ৫২.২ সেমি এবং লেজের দৈর্ঘ্য ৬.২ সেমি।

স্বভাব 
উজ্জ্বল প্যারাবন সাপ জোয়ার ভাটার নদীতে, উপকূলীয় এলাকায় এবং ম্যানগ্রোভ অঞ্চলে বাস করে। এরা খাদ্য হিসেবে চিংড়ি মাছ এবং নরম খোলসবিশিষ্ট কাঁকড়া গ্রহণ করে। মৃদু বিষ ধারণ করে।

বিস্তৃতি 
উজ্জ্বল প্যারাবন সাপ বাংলাদেশের দুর্লভ আবাসিক সাপ। বাংলাদেশে এই প্রজাতির তথ্য অপ্রতুল। সুন্দরবনে পাওয়া যায়। বাংলাদেশ, ভারত, শ্রীলঙ্কা, থাইল্যান্ড ও মালয়েশিয়াসহ দক্ষিণ-পূর্ব এশিয়ার দ্বীপে পাওয়া যায়।

অবস্থা 
আইইউসিএন এটিকে বাংলাদেশে এবং বিশ্বে বিপদমুক্ত বলে বিবেচনা করে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

তথ্যসূত্র

বহিঃসংযোগ 
 

কলুব্রিডি
বাংলাদেশের সরীসৃপ
ভারতের সরীসৃপ
মালয়েশিয়ার সরীসৃপ
থাইল্যান্ডের সরীসৃপ
শ্রীলঙ্কার সরীসৃপ
ধরন অনুযায়ী সাপ
১৮৩৭-এ বর্ণিত সরীসৃপ
দক্ষিণ-পূর্ব এশিয়ার সাপ
কম্বোডিয়ার সরীসৃপ
ইন্দোনেশিয়ার সরীসৃপ
মিয়ানমারের সরীসৃপ
ফিলিপাইনের সরীসৃপ
সিঙ্গাপুরের সরীসৃপ
ব্রেন্ডন জুলিয়ান

ব্রেন্ডন পল জুলিয়ান (; জন্ম: ১০ আগস্ট, ১৯৭০) নিউজিল্যান্ডের হ্যামিল্টনে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৯৩ থেকে ১৯৯৯ সাল পর্যন্ত অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন। ৬ ফুট ৫ ইঞ্চির দীর্ঘ উচ্চতার অধিকারী ব্রেন্ডন জুলিয়ান মূলতঃ বামহাতি ফাস্ট মিডিয়াম বোলিংয়ে পারদর্শী। এছাড়াও মাঝারিসারিতে ডানহাতে ব্যাটিংয়ে দক্ষতা প্রদর্শন করে অল-রাউন্ডারের মর্যাদা লাভকারী হিসেবেও বিবেচিত তিনি।

খেলোয়াড়ী জীবন 
১৯৮৯ সালে এইআইএস অস্ট্রেলিয়ান ক্রিকেট একাডেমি থেকে বৃত্তি লাভকারী ছিলেন তিনি। অস্ট্রেলিয়া দলে সংক্ষিপ্ত সময়ের জন্য দুই ধাপে টেস্ট ক্রিকেট খেলেন। ১৯৯৩ সালের অ্যাশেজ সিরিজে ইংল্যান্ডের বিপক্ষে তেজ্যোদীপ্ত অপরাজিত ৫৬* রান তোলেন। এরপর ১৯৯৫ সালে ওয়েস্ট ইন্ডিজ সফরে মিতব্যয়ী ও ক্ষুরধার বোলিং করে ইতিহাস গড়েন। এসময় দলে ক্রেইগ ম্যাকডারমট ও ডেমিয়েন ফ্লেমিংয়ের আঘাতের কারণে পল রেইফেলকে নিয়ে নতুন বলে ইনিংস উদ্বোধনে নামতেন।

১৯৯৮ থেকে ১৯৯৯ সালে একদিনের আন্তর্জাতিক দলে নিয়মিত সদস্য হিসেবে অংশ নেন। তন্মধ্যে ১৯৯৯ সালের ক্রিকেট বিশ্বকাপে শিরোপা জয়ী অস্ট্রেলিয়া দলের অন্যতম সদস্য হিসেবে থাকলেও অধিকাংশ সময়ই তাকে বেঞ্চে অবস্থান করতে হয়। বিশ্বকাপের পর তিনি দল থেকে বাদ পড়েন।

১৯৯৭-৯৮ ও ১৯৯৮-৯৯ মৌসুমের শেফিল্ড শিল্ডের ফাইনালে খেলেছেন তিনি। উভয় ফাইনালে ১২৫ ও ৮৪ রান তুলে ওয়েস্টার্ন ওয়ারিয়র্সকে পরপর দুইবার শিরোপ বিজয়ে সহায়তা করেন।

অবসর 
২০০১ সালে খেলোয়াড়ী জীবন থেকে বিদায় নিয়ে অস্ট্রেলিয়ায় চ্যানেল নাইনের ভ্রমণবিষয়ক অনুষ্ঠানে উপস্থাপনা করেন। পরবর্তীতে ন্যাশনাল নাইন নিউজের খেলাধুলা সংবাদ উপস্থাপক হন। এরপর অস্ট্রেলিয়ার ফক্স স্পোর্টসে চলে যান। ফক্স স্পোর্টসে তিনি ঘরোয়া ক্রিকেট খেলার ধারাভাষ্যকার মনোনীত হন। এছাড়াও ইনসাইড ক্রিকেট ও ২০০৯ সালে অস্ট্রেলিয়া ক্রিকেট দলের দক্ষিণ আফ্রিকা সফরে খেলার সংবাদ প্রদানের জন্য দক্ষিণ আফ্রিকা ভ্রমণ করেন।

ওডিআইয়ে ম্যান অব দ্য ম্যাচ

তথ্যসূত্র

বহিঃসংযোগ 
 
 

১৯৭০-এ জন্ম
জীবিত ব্যক্তি
১৯৯৯ ক্রিকেট বিশ্বকাপের ক্রিকেটার
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
অস্ট্রেলিয়ান ইনস্টিটিউট অব স্পোর্টসের ক্রিকেটার
অস্ট্রেলীয় ক্রীড়া সাংবাদিক
ওয়েস্টার্ন অস্ট্রেলিয়ার ক্রিকেটার
সারের ক্রিকেটার
হ্যামিল্টন (নিউজিল্যান্ড) থেকে আগত ক্রিকেটার
অস্ট্রেলীয় টেলিভিশন উপস্থাপক
অস্ট্রেলিয়ায় নিউজিল্যান্ডীয় অভিবাসী
কমনওয়েলথ গেমসের ক্রিকেটে পদক বিজয়ী
কমনওয়েলথ গেমসে রৌপ্যপদক বিজয়ী অস্ট্রেলীয়
১৯৯৮ কমনওয়েলথ গেমসের ক্রিকেটার
অস্ট্রেলীয় ক্রিকেট ধারাভাষ্যকার
গিল্ডফোর্ড গ্রামার স্কুলের প্রাক্তন শিক্ষার্থী